**BIUDŽETO LĖŠŲ NAUDOJIMO SUTARTIS**

Nr.

Klaipėda

**I. SUTARTIES ŠALYS**

Klaipėdos miesto savivaldybės administracija (toliau – Administracija), kodas 188710823, atstovaujama Savivaldybės administracijos Švietimo skyriaus vedėjos Laimos Prižgintienės, atstovaujančios Savivaldybės administracijos direktoriui pagal Savivaldybės administracijos direktoriaus 2023 m. sausio 18 d. įsakymo Nr. AD1-18 3 punktą, ir [juridinio asmens pavadinimas, kodas; laisvojo mokytojo duomenys], (toliau – Teikėjas), atstovaujamas [pareigos, vardas ir pavardė], veikiančio(-s) pagal Teikėjo [įstatus/nuostatus, individualią veiklos pažymą Nr. ....] (toliau – Šalys) sudarė šią sutartį (toliau – Sutartis).

**II. SUTARTIES OBJEKTAS**

1. Šios Sutarties objektas yra vaikų vasaros poilsio programos [„programos pavadinimas“] (toliau – Programa), į kurią planuojama įtraukti [vaikų skaičius] Klaipėdos miesto bendrojo ugdymo mokyklose ar ikimokyklinio ugdymo įstaigose besimokančių priešmokyklinio ugdymo ir 1–12 klasių mokinių, dalinis finansavimas, patvirtintas Administracijos direktoriaus 2023 m. birželio 12 d. įsakymu Nr. AD1-715 „ir numatytas Ugdymo proceso užtikrinimo programos Nr. 10 priemonėje „Vasaros poilsio organizavimas“. Programos įgyvendinimui skirti [nurodoma suma skaičiais ir žodžiais] Eur.

**III. ŠALIŲ ĮSIPAREIGOJIMAI**

2. Administracija įsipareigoja:

2.1. finansuoti šios Sutarties 1 punkte nurodytos Programos vykdymą ir pervesti lėšas į atskirą Teikėjo sąskaitą [banko pavadinimas, atsiskaitomosios sąskaitos Nr., banko kodas] per 10 darbo dienų po Sutarties pasirašymo pagal pateiktą Paraišką savivaldybės biudžeto lėšoms gauti (1 priedas);

2.2. teikti Teikėjui metodinę ir informacinę pagalbą rengiant atsiskaitymo dokumentus;

2.3. atlikti Programos įgyvendinimo priežiūrą ir Programos vertinimą pagal Teikėjo pateiktas ataskaitas.

3. Administracija turi teisę:

3.1. vykdyti Programos įgyvendinimo priežiūrą;

3.2. reikalauti, kad Teikėjas pateiktų duomenis, susijusius su Programos ar Sutarties vykdymu ir Savivaldybės biudžeto lėšų panaudojimu;

3.3. kontroliuoti šios Sutarties pagrindu skirtų lėšų panaudojimo teisėtumą ir tikslingumą;

3.4. reikalauti grąžinti nepanaudotas arba ne pagal paskirtį panaudotas biudžeto lėšas.

4. Teikėjas įsipareigoja:

4.1. užtikrinti Sutarties 1 punkte nurodytos Programos įvykdymą iki 2023 m. \_\_\_\_\_\_\_\_ \_\_ d.;

4.2. skirtas Savivaldybės biudžeto lėšas naudoti tik pagal paskirtį ir pagal Sąmatą (2 priedas) užtikrinant finansinių atsiskaitymo dokumentų teisėtumą;

4.3. skirtas Savivaldybės biudžeto lėšas Programai įgyvendinti, laikyti atskiroje biudžeto lėšų sąskaitoje ir iš jos vykdyti atsiskaitymus;

4.4. informuoti Švietimo skyrių apie Programos vykdymo vietos, įgyvendinimo laikotarpio ar Programos vykdytojų pasikeitimą per 5 darbo dienas, įvykus šiems pokyčiams;

4.5. užtikrinti valstybės lygio ekstremaliosios situacijos operacijų vadovo nustatytas vaikų stovyklų veiklų organizavimo ir kitas visuomenės sveikatos saugos, higienos, asmenų aprūpinimo būtinosio6is asmeninėmis apsaugos priemonėmis būtinas sąlygas;

4.7. pasirašyti sutartį su Programoje dalyvaujančio vaiko atstovais pagal įstatymą, kurioje:

4.6.1. būtų aptartos vaiko asmens duomenų tvarkymo, saugojimo ir viešinimo sąlygos. Sąlygos turi būti nustatomos vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą;

4.6.2. būtų išreikštas tėvų sutikimas dėl vaiko filmavimo ir (ar) fotografavimo bei nuotraukų ir (ar) filmuotos medžiagos viešinimo;

4.6.3. informuoti vaiko tėvus dėl asmens duomenų tvarkymo įteikiant informacinį pranešimą;

4.6.4. nustatyta, kad Programos data, laikas, vieta, trukmė, vaikų skaičius, veiklos, priemonės gali būti keičiamos priklausomai nuo epidemiologinės situacijos ir taikomų apribojimų;

4.7. pateikti Švietimo skyriui Programos įgyvendinimo ataskaitą (3 priedas), Programoje dalyvavusių vaikų sąrašą (4 priedas) ir Programos išlaidas pateisinančių dokumentų sąrašą (5 priedas) bei faktines išlaidas patvirtinančių dokumentų kopijas, patvirtintas Teikėjo vadovo ar jo įgalioto asmens parašu, iki kiekvienų metų rugsėjo 15 d.;

4.8. grąžinti nepanaudotas arba ne pagal paskirtį panaudotas Programai įgyvendinti skirtas lėšas į Sutartyje nurodytą Savivaldybės biudžeto sąskaitą ne vėliau kaip iki einamųjų metų gruodžio 15 dienos.

**IV. KITOS SUTARTIES SĄLYGOS**

5. Sutartis įsigalioja nuo jos pasirašymo dienos ir galioja iki visiško šalių įsipareigojimų įvykdymo.

6. Dėl Sąmatos keitimo Teikėjas privalo ne vėliau kaip prieš 20 darbo dienų iki Sutartyje nurodyto Programos įgyvendinimo termino pabaigos pateikti Administracijai argumentuotą prašymą.

 7. Administracija, įspėjusi Teikėją prieš 14 kalendorinių dienų, pasilieka teisę vienašališkai nutraukti Sutartį, jeigu paaiškėja nors viena iš šių aplinkybių:

 7.1. Teikėjas nevykdo 1 punkte nurodytos Programos;

 7.2. paaiškėja, kad Teikėjas pateikė klaidingus duomenis, kurių pagrindu buvo skirtos savivaldybės biudžeto lėšos.

8. Sutartį nutraukus Administracijos iniciatyva, Teikėjas privalo per 5 darbo dienas grąžinti Administracijai visą iš Savivaldybės biudžeto gautą lėšų sumą į Sutartyje nurodytą Savivaldybės biudžeto sąskaitą.

9. Jeigu Teikėjas už programai įgyvendinti skirtas lėšas atsiskaito vėliau nei numatyta Sutartyje arba, įvertinus Programos įgyvendinimo rezultatus, paaiškėja, kad Programai įgyvendinti gautas lėšas panaudojo ne pagal paskirtį ir (ar) jų negrąžino, tai lėšos išieškomos teisės aktų nustatyta tvarka ir Teikėjas 3 (trejiems) metams praranda teisę dalyvauti Programų finansavimo konkurse.

10. Teikėjas, dėl objektyvių priežasčių, gali atsisakyti finansavimo ir inicijuoti Sutarties nutraukimą abiejų šalių susitarimu, ne vėliau kaip iki 4.1 punkte numatyto termino pabaigos.

11. Sutartis gali būti keičiama ar papildoma atskiru rašytiniu šalių susitarimu. Sutarties pakeitimai ar papildymai įsigalioja nuo jų pasirašymo momento, jeigu juose pačiuose nenumatyta kitaip. Visi Sutarties priedai ir pakeitimai, sudaryti rašytine forma, laikomi neatskiriama šios Sutarties dalimi.

12. Sutarties Šalys įsipareigoja asmens duomenų tvarkymą vykdyti teisėtai – laikydamosi BDAR, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą, vadovaudamosi tarp Šalių sudarytu susitarimu dėl asmens duomenų tvarkymo (6 priedas).

**V. BAIGIAMOSIOS NUOSTATOS**

13. Už įsipareigojimų nevykdymą ar netinkamą vykdymą šios Sutarties šalys atsako Lietuvos Respublikos įstatymų nustatyta tvarka.

14. Teikėjas patvirtina, jog yra susipažinęs su Aprašo nuostatomis ir vykdydamas šią sutartį įsipareigoja jų laikytis.

15. Ginčai dėl šios Sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

16. Ši Sutartis sudaryta 2 (dviem) vienodą teisinę galią turinčiais egzemplioriais, po vieną kiekvienai šaliai.

**VI. ŠALIŲ REKVIZITAI**

|  |  |
| --- | --- |
| ADMINISTRACIJAKlaipėdos miesto savivaldybės administracijaLiepų g. 11, 91502 Klaipėda Tel. 39 60 09Kodas 188710823Luminor bank ABA. s. LT 74 4010 0423 0019 9335B. k. 40100Savivaldybės administracijos Švietimo skyriaus vedėja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  TEIKĖJAS[Teikėjo pavadinimas ] [Įstaigos kodas ] [Adresas ][tel. Nr. ][el. p. ] [Banko pavadinimas ][A. s. ] [B. k. ][pareigos ] |
| Laima Prižgintienė | \_\_\_\_\_\_\_\_\_\_\_\_\_\_\_\_\_\_\_\_\_\_(el. parašas) |